Audun Dybdahl

Audun Dybdahl (født 10. september 1944 i Rissa, død 22. juni 2021) var en norsk historiker og professor ved NTNU.

Audun Dybdahl studerte ved universitetene i Oslo og Trondheim og ble cand. philol. i 1968. Han ble dr. philos. i 1980 med en avhandling om «Jordeiendomsforhold og godseiere i Trøndelag».

Dybdahls forskningsfelt var Norges middelalder. Han deltok i Det nordiske ødegårdsprosjekt. Han bidro til Rissa bygdebok, Fosens historie og Trøndelags historie. I 2016 ga han ut boka Klima, uår og kriser i Norge gjennom de siste 1000 år på Cappelen Damm Akademisk.

Utmerkelser 
Dybdahl var medlem av Det Kongelige Norske Videnskabers Selskab. I 2011 fikk han Universitetsforlagets pris «Årets tidsskriftartikkel» for en artikkel om klima og demografiske kriser i Norge.

Referanser

Eksterne lenker 

 Hjemmeside ved NTNU
 «Audun Dybdahl skrev Årets tidsskriftartikkel», i Universitetsavisa 8. juni 2011

Norske middelalderhistorikere
Professorer ved NTNU
Medlemmer av Det Kongelige Norske Videnskabers Selskab
Mottakere av Årets tidsskriftartikkel – Universitetsforlagets tidsskriftpris
Personer fra tidligere Rissa kommune
Personer fra Indre Fosen kommune